# name
Els lloguers de cases a la ciutat de Barcelona

# metadata.dc.description.abstract[].value
L'objecte del present estudi és observar l'evolució dels arrendaments urbans des del 1780 al 1835, anys que marquen un canvi per a la ciutat, que, empobrida per les crisis del final del segle XVIII i els primers anys del segle XIX, veié l'inici de la seva recuperació en arribar els volts del 1830. És precisament vers aquests anys quan prengué ressò el gran moviment reivindicatiu per a l'enderrocament de les muralles que encerclaven la ciutat i n'ofegaven el creixement. El 1838 aparegueren les primeres iniciatives de l'ajuntament, i des del 1843 les muralles començaren a ser derruïdes en molts trams.1 La següent etapa de l'expansió física de la ciutat és la dels projectes d'eixample de mitjan segle XIX. Però les dades dels arrendaments examinats corresponen a una etapa anterior i parlen d'una època en que sovintejaren conflictes públics, crisis econòmiques i manca d'aliments. Es tracta, per tant, de veure la incidència de tots aquests factors en els preus dels arrendaments urbans i la seva repercussió en l'economia dels diferents sectors de la societat urbana.

# metadata.dc.publisher[].value
Universitat Pompeu Fabra - Universitat de València

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Els lloguers de cases a la ciutat de Barcelona